|  |  |  |  |
| --- | --- | --- | --- |
| KRAJ, DATUM, URA | Ljubljana, 20.10.2020, 14.00 | LOKACIJA | GTM |
| NAMEN SESTANKA | 1.spletno srečanje vodji timov Zdravih šol | | |
| PRISOTNI [[1]](#footnote-1) |  | | |
| ODSOTNI |  | | |

|  |  |
| --- | --- |
| AGENDA | |
| 1. | Kvaliteta zraka v notranjih prostorih (doc. dr. Andreja Kukec, Medicinska fakulteta v Ljubljani) |
| 2. | Učenje o zdravju in promociji zdravja v šoli – priročnik za učitelje (mag. Branka Đukić, NIJZ) |
| 3 | Razno: usmeritve za izvajanje programa SMZŠ, informacije, izmenjava izkušenj in diskusija |

|  |  |  |  |
| --- | --- | --- | --- |
| KOMENTAR/SKLEP | UKREP | ZADOLŽEN | ROK |
| **Ad1: Kvaliteta zraka v notranjih prostorih**  Iztočnica za začetek srečanja Zdravih šol je bila tema **zračenje v učilnicah** - ne samo kot zaščitni ukrep pred širjenjem trenutno aktualnega koronavirusa, pač pa tudi zaradi kvalitete zraka in vpliva na zdravja na splošno. doc. dr. Andreja Kukec nam je v povezavi s tem predstavila **analizo in izsledke raziskave o kvaliteti zraka v notranjih prostorih**, ki se je v okviru evropskega projekta **InAirQ** izvajala na nekaterih slovenskih osnovnih šolah. Predavateljica je zaposlena na MF, Katedri za javno zdravje, kjer poučuje na dodiplomskem in podiplomskem študiju vsebine s področja javnega zdravja. Na NIJZ kot nacionalni ekspert s področja javnega zdravja aktivno deluje na številnih nacionalnih in mednarodnih projektih. Njeno strokovno in znanstveno delo je usmerjeno v proučevanje okoljskih determinant zdravja na različne populacijske skupine. Njeno ožje raziskovalno področje vključuje vsebine s področja zunanjega in notranjega zraka.  Predavanje je bilo posneto in si ga je možno ogledati. Posnetek se nahajana naslednji povezavi, ki ***bo aktivna 1 teden***:  <https://we.tl/t-zmiVg8oPCO> |  |  |  |
| Ad2: **Učenje o zdravju in promociji zdravja v šoli – ključni koncepti in dejavnosti (priročnik za učitelje)**  Regijska koordinatorka Branka Đukić je predstavila novo publikacijo Evropske mreže zdravih šol (SHE mreže), ki smo jo prevedli v slovenski jezik. Dodana vrednost priročnika so praktični primeri dejavnosti, ki jih učitelji lahko uporabljajo pri delu z učenci/dijaki. Predstavitev (ppt) se nahaja pa v prilogi\_1 in prilogi\_2 zapisnika, priročnik pa na naslednji povezavi (in tudi v prilogi\_2 zapisnika):  <https://www.nijz.si/sites/www.nijz.si/files/uploaded/material_for_teachers_2020_slovenian_koncna.pdf>  Poleg priročnika smo prevedli še eno publikacijo SHE mreže, z naslovom **Evropski standardi in kazalniki za šole, ki promovirajo zdravje**, ki pa jo bomo v okviru Zdravih šol predstavili ob drugi priložnosti. Dokument je na voljo na povezavi  <https://www.nijz.si/sites/www.nijz.si/files/uploaded/european-standards-and-indicators-on-hps-slovenia.pdf>  Ostala gradiva, ki so nastala v okviru SHE mreže so prav tako za uporabo (sicer še v angleškem jeziku) in so dostopna na povezavi:  <https://www.schoolsforhealth.org/> |  |  |  |
| Ad3: Usmeritve za izvajanje programa SMZŠ, informacije, izmenjava izkušenj in diskusija  Anja Petrič je na kratko predstavila **nekaj podatkov iz poročil**, ki jih Zdrave šole pošiljate na koncu šolskega leta. Primerjava je narejena za šolski leti 2018/2019 in 2019/2020. Predstavitev (ppt) se nahaja v prilogi\_3 zapisnika.  SMZŠ zadnje leto intenzivneje sodeluje z Evropsko mrežo zdravih šol (SHE). S strani SHE smo bili povabljeni, da na **konferenci SHE mreže, ki se je odvijala 29. in 30. oktobra on-line**, predstavimo delovanje SMZŠ ter diseminacijo in implementacijo SHE gradiva. Predstavitev, ki sta jo v obliki video prispevka pripravili Mojca Bevc in Branka Đukić, je objavljena na spletni strani SHE mreže na povezavi:  <https://www.youtube.com/watch?v=1Lrp3d2fPLs>  Za namen predstavitve smo v okviru regijske koordinacije SMZŠ na OE Ljubljana pripravili kratek vprašalnik z namenom ocene uporabnosti SHE gradiv. Nanj je odgovorila 1/3 vseh vodij timov Zdravih šol, ***za kar se iskreno zahvaljujemo.***  **V začetku decembra 2020** bomo vodje timov Zdravih šol povabili na **regijsko izobraževanje na temo zasvojenosti** (vsebina, ki je zaradi epidemiološke situacije bila odpovedana na marčevskem izobraževanju letos).  Spomladi 2021 pa načrtujemo predstavitev prenovljenega programa To sem jaz.  Spletna stran ZDAj ponuja veliko uporabnih informacij, namenjenih prevntivnemu zdravstvenemu varstvu otrok in mladine.  V prilogi zapisnika se nahajajo nasl. promocijska gradiva, ki so objavljena tudi na omenjeni spletni strani:  **Priporočila za dobro spanje - trganka za printanje**  **Spodbujanje otrok k bralni kulturi - trganka za printanje**  **Telesna dejavnost - plakat**  **Preventivni pregledi - plakat**  Vabljeni k ogledu prispevkov.  Prav tako lepo vabljeni k ogledu spletnih objav **Učitelji učiteljem v času Covid-19** na spletna stran NIJZ na povezavi: <https://www.nijz.si/sl/ucitelji-uciteljem-v-casu-covid-19>  V drugem delu srečanja smo diskutirali o izsledkih rezultatov športno-vzgojnega kartona, ki jo je opravila Fakulteta za šport. Presenetili so negativni trendi glede gibalne sposobnosti in podkožnega maščevja testiranih učencev v času (in nekoliko pred) razglasitvijo epidemije v državi.  Prav tako smo se dotaknili tudi porasta uživanja energijskih pijač med mladimi. Nekaj vodij timov je izpostavilo prošnjo, da bi NIJZ v povezavi s to temo pomagal s pripravo ustreznih gradiv za osveščanje mladih v šolskem okolju.  *»****Želim vam, da bi se čim lažje prilagajali hitrim spremembam vsakdanjika, ki smo jih te dni deležni. Ostanite zdravi in zaupajte, da je vse za nekaj dobro****.«*  ***Branka Đukić*** |  |  |  |
|  |  |  |  |

|  |  |
| --- | --- |
| ZAKLJUČEK SESTANKA | 15.50 uri |

|  |  |  |
| --- | --- | --- |
| POSLANO V VEDNOST | Zapisal/a | Dne |
| Nacionalni koordinatorki SMZŠ, vodji DS NNB | Branka Đukić in Anja Petrič | 21.10.2020 |

1. Za zapis večjega št. udeležencev uporabi **OB Lista prisotnih** [↑](#footnote-ref-1)